U-I-34/25
Natisni
Opravilna št.:
U-I-34/25
Datum odločitve:
24. 12. 2025
ECLI:
ECLI:SI:USRS:2025:U.I.34.25
Akt:
Zakon o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) (ZOsn),  5., 88., 89. in 90. čl.
Izrek:
Pobuda za začetek postopka za oceno ustavnosti 5., 88., 89. in 90. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mateja Bogataj, Škofja Loka in drugi
Datum vloge:
4. 3. 2025
Vrsta odločitve:
sklep
Vrsta rešitve:
zavrnitev
Dokument:
US34297
Dokument v PDF obliki:
U-I-34-25.pdf
143 KB
Prenesite datoteko
U-I-34/25-5
24. 12. 2025
SKLEP
Ustavno sodišče je v postopku za preizkus pobude
Mateje Bogataj in Denisa Vučetovića,
ter mladoletnih Nuena Vučetovića in Rie Vučetović, ki ju zastopata zakonita zastopnika Mateja Bogataj in Denis Vučetović, vsi Škofja Loka, na seji 24. decembra 2025
sklenilo:
Pobuda za začetek postopka za oceno ustavnosti 5., 88., 89. in 90. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
OBRAZLOŽITEV
1. Pobudniki (starša in njuna šoloobvezna otroka) navajajo, da izpodbijajo 1., 32., 33. in 34. člen Zakona o spremembah in dopolnitvah Zakona o osnovni šoli (Uradni list RS, št. 16/14 – ZOsn-K). Zatrjujejo njihovo neskladje z 8., 14., 15., 54., 57. in 153. členom Ustave ter tretjim odstavkom 26. člena Splošne deklaracije človekovih pravic (Človekove pravice, Zbirka mednarodnih dokumentov, I. del, Univerzalni dokumenti, Društvo za ZN za Republiko Slovenijo, Ljubljana 1995, str. 1).
2. Kadar pobudniki izpodbijajo določbe novele zakona, Ustavno sodišče šteje, da so izpodbijane določbe osnovnega zakona, ki jih novela spreminja. Glede na navedeno je Ustavno sodišče štelo, da pobudniki izpodbijajo 5., 88., 89. in 90. člena Zakona o osnovni šoli (v nadaljevanju ZOsn).
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.
[1]
4. Zaradi navedene odločitve se Ustavno sodišče ni opredeljevalo do vprašanja, ali so izpolnjene procesne predpostavke za obravnavo pobude.
5. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik
[1]
Ustavno sodišče je izpodbijane določbe že presojalo v odločbi št. U-I-32/25 z dne 11. 9. 2025 (Uradni list RS, št. 78/25). Presodilo je, da niso v neskladju z Ustavo.
⇒